Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Slovenj Gradec**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjem objektu (nepremičnina z objekti za odstranitev):

* Spodnji Razbor 4, občina Slovenj Gradec, številka strokovnega mnenja SM-SLGSPR4S;
* Spodnji Razbor 59, občina Slovenj Gradec, številka strokovnega mnenja SM-SLGSPR59S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
…  
predsednik

Priloge:

* Dokument - Mnenje DTP (SM-SLGSPR4S)
* Dokument - Mnenje DTP (SM-SLGSPR59S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za finance
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Slovenj Gradec

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedena objekta

, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Spodnji Razbor 4, občina Slovenj Gradec, številka strokovnega mnenja SM-SLGSPR4S;
* Spodnji Razbor 59, občina Slovenj Gradec, številka strokovnega mnenja SM-SLGSPR59S.

Obravnavani objekt na naslovu **Spodnji Razbor 4** je v neurju, ki je 4.8.2023 prizadelo to območje prizadel plaz. V Geološkem mnenju o plazovni nevarnosti je ugotovljeno, da je po močnem deževju med 4. in 5. avgustom 2023 nastalo več novih odlomnih robov na starejših kamnitih pobočnih premikih (t.i. fosilnem plazu) za stanovanjskim objektom Spodnji Razbor 4. Stanovanjski objekt in podporna konstrukcija pod objektom sta močno poškodovana. V mnenju je navedeno, da je objekt na nevarnem območju, saj lahko ob močnem deževju pride do novih odlomnih robov in posledično do nove splazitve, kar lahko ogrozi življenja ali zdravje ljudi. Sanacija plazu bo, v kolikor se bo izvajala, obsežna, zahtevna in dolgotrajna. Sanacija objekta ali ponovna gradnja na tem območju iz geološko geomehanskega vidika nista sprejemljivi.

Obravnavani objekt na naslovu **Spodnji Razbor 59** je v neurju, ki je 4.8.2023 prizadelo to območje prizadel hudourniški plaz. V Geološkem mnenju o plazovni nevarnosti je ugotovljeno, da se je na območju dveh hudourniških grap na več mestih utrgal del brežine, ki je splazela v obstoječ stalen hudourniški vodotok Čavkovski graben. Nakopičen hudourniški drobirski tok, ki je pritekel s severnega dela pobočja, je zasul stanovanjski in gospodarski objekt. V mnenju je navedeno, da je objekt na nevarnem območju, saj lahko ob močnem deževju pride do obsežnejše ponovne aktivacije drobirskega plazu, novih odlomnih robov in posledično do nove splazitve, kar lahko ogrozi življenja ali zdravje ljudi. Sanacija plazu bo, v kolikor se bo izvajala, obsežna, zahtevna in dolgotrajna. Ponovna gradnja objekta ali popravilo obstoječega objekta na tem območju iz geološko geomehanskega vidika zato nista sprejemljivi.